
MARIJAMPOLĖS SAVIVALDYBĖS NEVYRIAUSYBINIŲ ORGANIZACIJŲ TARYBOS POSĖDŽIO PROTOKOLAS


2026 m. liepos 16 d. Nr. K-424


Posėdis įvyko - 2026 m. birželio 29 d., 16.00 val.
Posėdžio pirmininkas – Daiva Juodžiukynienė, Mediacijos ir socialinių paslaugų centro „Po vienu skėčiu“ vadovė.
Posėdžio sekretorė – Agnė Gedžienė, Marijampolės savivaldybės administracijos investicijų ir verslo skatinimo skyriaus vyriausioji specialistė.
Posėdyje dalyvavo: Renata Ašipauskienė, VšĮ Socialinės integracijos centro „Mes kartu“ direktorė, Irma Kavaliauskienė, Marijampolės I grupės negaliųjų draugijos pirmininkė, Alvydas Kirkliauskas, Marijampolės savivaldybės tarybos narys, Jolita Žukelienė, Marijampolės savivaldybės administracijos Socialinių paslaugų skyriaus vedėja, Aistė Rutkauskienė, Viešosios įstaigos Visuomenės ir verslo plėtros instituto projektų vadovė.
Kiti dalyviai: Valdas Polevičius, Viešosios įstaigos Visuomenės ir verslo plėtros instituto direktorius.

DARBOTVARKĖ:
1. Dėl dalyvavimo NVO tarybų mokymuose.
2. Dėl Marijampolės NVO tarybos dalyvavimo Mokslo ir inovacijų savaitėje 2026.
3. Dėl Viešosios įstaigos Visuomenės ir verslo plėtros instituto veiklos pristatymo.

1. SVARSTYTA. Dalyvavimas NVO tarybų mokymuose.
D. Juodžiukynienė informavo, kad 2026 m. birželio 12 d. dalyvavo praktiniuose NVO tarybų mokymuose, kurie vyko Šakiuose. Mokymų metu buvo daug kalbėta apie NVO tarybų naudą savivaldybei. NVO taryba gali padėti stiprinti skaidrumą, padedant vertinti organizacijų veiklą, rekomenduoti viešosios naudos statusą ir užtikrinti atsakingą finansavimo skirstymą. Buvo aptartas NVO tarybų indeksas. Marijampolės NVO taryba turi „žalia“ spalvą, informavo, ką reikia daryti, kad „žalia“ spalva nedingtų. Informavo, kad mokymų metu buvo suorganizuota NVO tarybos posėdžio simuliacija, ir pasidalino patirtimi, kaip turėtų vykti NVO tarybos posėdžiai. 
NUTARTA: Sprendimas nebuvo priimtas
BALSAVO. Šiuo klausimu balsuota nebuvo.

2. SVARSTYTA. Marijampolės NVO tarybos dalyvavimas Mokslo ir inovacijų savaitėje 2026.
D. Juodžiukynienė informavo, kad 2026 m. rugsėjo 28 d. – spalio 2 d. MRU Sūduvos akademijoje vyks Mokslo ir inovacijų savaitė 2026 („MRU tyrimų poveikis darnaus vystymosi tikslams“). Siūloma dalyvauti Mokslo ir inovacijų savaitėje 2026 ir pristatyti projekto „Marijampolės savivaldybės administracijos ir nevyriausybinių organizacijų bendradarbiavimo teikiant socialines paslaugas vystymas“, vykdyto MRU Viešojo administravimo instituto, rezultatus. Taip pat siūlo išplėsti pristatymo temą, aptariant platesnius NVO ir savivaldybės bendradarbiavimo aspektus, sektoriaus stiprinimo kryptis ir regionines partnerystes bei pakviesti į renginį regiono įvairių sričių NVO, NVO koalicijos atstovus, bendruomenių lyderius bei kitus suinteresuotus partnerius, siekiant užtikrinti platesnį įsitraukimą ir konstruktyvų dialogą.
NUTARTA:
1. Dalyvauti Mokslo ir inovacijų savaitėje 2026 ir pristatyti projekto „Marijampolės savivaldybės administracijos ir nevyriausybinių organizacijų bendradarbiavimo teikiant socialines paslaugas vystymas“, vykdyto MRU Viešojo administravimo instituto, rezultatus.
BALSAVO. „UŽ“ – 7, „PRIEŠ“ – 0; „SUSLAIKĖ“ – 0; „NUSIŠALINO“ – 0.
2. Išplėsti pristatymo temą, aptariant platesnius NVO ir savivaldybės bendradarbiavimo aspektus, sektoriaus stiprinimo kryptis ir regionines partnerystes.
BALSAVO. „UŽ“ – 7, „PRIEŠ“ – 0; „SUSLAIKĖ“ – 0; „NUSIŠALINO“ – 0.
3. Į renginį pakviesti įvairių sričių NVO, NVO koalicijos atstovus, bendruomenių lyderius bei kitus suinteresuotus partnerius.
BALSAVO. „UŽ“ – 7, „PRIEŠ“ – 0; „SUSLAIKĖ“ – 0; „NUSIŠALINO“ – 0.

3. SVARSTYTA. Viešosios įstaigos Visuomenės ir verslo plėtros instituto veiklos pristatymas.
V. Polevičius pristatė viešosios įstaigos Visuomenės ir verslo plėtros instituto veiklą. 
Vyko diskusija apie viešosios įstaigos Visuomenės ir verslo plėtros instituto veiklą, jos finansavimą, vykdomus projektus ir pan.
NUTARTA: Sprendimas nebuvo priimtas
BALSAVO. Šiuo klausimu balsuota nebuvo.

PRIDEDAMA. NVO tarybos 2026 m. birželio 29 d. posėdžio dalyvių sąrašas, 1 lapas.



Tarybos pirmininkė	Daiva Juodžiukynienė


Tarybos sekretorė	Agnė Gedžienė
